ನಬನೀತಾ ದೇವ್ ಸೇನ್

## ನಬನೀತಾ ದೇವ್ ಸೇನ್
ನಬನೀತಾ ದೇವ್ ಸೆನ್ (ನೊಬೊನಿತಾ ದೇವ್ ಸೆನ್; ೧೩ ಜನವರಿ ೧೯೩೮ - ೭ ನವೆಂಬರ್ ೨೦೧೯) ಒರಿ ಭಾರತೀಯ ಬರವುದಕುಲು ಬೊಕ್ಕ ಶಿಕ್ಷಣತಜ್ಞೆರ್. ಕಲೆ ಬೊಕ್ಕ ತುಲನಾತ್ಮಕ ಸಾಹಿತ್ಯೊನು ಅಧ್ಯಯನ ಮಲ್ತ್ ದ್ ಬೊಕ್ಕ, ಆರ್ ಅಮೇರಿಕ ಸಂಯುಕ್ತ ಸಂಸ್ಥಾನೊಗು ಪೋಯೆರ್ ಅಲ್ಪ ಆರ್ ದುಂಬುಗು ಅಧ್ಯಯನ ಮಲ್ತೆರ್. ಆರ್ ಭಾರತೊಗು ಪಿರ ಬತ್ತ್ದ್ ಕೆಲವು ವಿಶ್ವವಿದ್ಯಾಲಯೊಲೆಡ್ ಬೊಕ್ಕ ಸಂಸ್ಥೆಲೆಡ್ ಬೋಧನೆ ಮಲ್ತೆರ್ ಬೊಕ್ಕ ಸಾಹಿತ್ಯ ಸಂಸ್ಥೆಲೆಡ್ ಬೇತೆ ಬೇತೆ ಸ್ಥಾನೊಲೆಡ್ ಸೇವೆ ಮಲ್ತೆರ್. ಕಬಿತೆ, ಕಾದಂಬರಿ, ಕಿರುಕಥೆ, ನಾಟಕ, ಸಾಹಿತ್ಯ ವಿಮರ್ಶೆ, ವೈಯಕ್ತಿಕ ಪ್ರಬಂಧ, ಪ್ರವಾಸ ಪ್ರಚಾರ, ಹಾಸ್ಯ ಬರವು, ಅನುವಾದ ಬೊಕ್ಕ ಬಾಲ ಸಾಹಿತ್ಯ ಇಂಚಿನ 80ಡ್ದ್ ಜಾಸ್ತಿ ಬೂಕುಲೆನ್ ಬಂಗಾಳಿ ಭಾಷೆಡ್ ಪ್ರಕಟ ಮಲ್ತೆರ್. ಮೇರ್ 2000ಡ್ ಪದ್ಮಶ್ರೀ ಪ್ರಶಸ್ತಿನ್ ಬೊಕ್ಕ 1999ಡ್ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿನ್ ಪಡೆಯೆರ್.

## ಸುರುತ ಜೀವನ ಬೊಕ್ಕ ಶಿಕ್ಷಣ
ದೇವ್ ಸೆನ್ ಕಲ್ಕತ್ತಾಡ್ (ಇತ್ತೆದ ಕೋಲ್ಕತ್ತಾ) ಒಂಜಿ ಬಂಗಾಳಿ ಕುಟುಂಬೊಡು ಜನವರಿ ೧೩, ೧೯೩೮ಡ್ ಪುಟ್ಟುವೆರ್. ಆರ್ ಕವಿ-ಜೋಡಿ ನರೇಂದ್ರ ದೇವ್ (ನರೇಂದ್ರ ದೇವ್ ೧೮೮೮-೧೯೭೧, ನಾಗೇಂದ್ರ ಚಂದ್ರ ದೇವ್ ನ ಮಗೆ) ಬೊಕ್ಕ ರಾಧಾರಾಣಿ ದೇವಿ (೧೯೦೩-೧೯೮೯) ನ ಒಂಜೇ ಮಗೆ ಆದಿತ್ತೆರ್.ಆರೆಗ್ ಪುದರ್ ರವೀಂದ್ರನಾಥ್ ಟಾಗೋರ್ ಕೊರ್ಯೆರ್.

ಅರೆನ ಬಾಲ್ಯದ ಅನುಭವೊಲು ರಡ್ಡನೆ ವಿಶ್ವ ಯುದ್ಧೊದ ವಾಯುದಾಳಿಲು, ೧೯೪೩ಡ್ ಬಂಗಾಳದ ಬರಗಾಲೊಡು ಜನಕುಲು ಬಡವುಡು ಉಪ್ಪುನವು ಆರ್ ತೂತೆರ್.ಗೋಖಾಲೆ ಮೆಮೊರಿಯಲ್ ಗರ್ಲ್ಸ್ ಸ್ಕೂಲ್ ಬೊಕ್ಕ ಪ್ರೆಸಿಡೆನ್ಸಿ ಕಾಲೇಜ್, ಕೋಲ್ಕತ್ತಾಡ್ ಓದೊಂದಿತ್ತೆರ್.ಆರ್ ಪ್ರೆಸಿಡೆನ್ಸಿ ಕಾಲೇಜಿಡ್ದ್ ಇಂಗ್ಲಿಷ್ ಡ್ ಬಿಎ ಮಲ್ತೆರ್, ಬೊಕ್ಕ ಜಾದವ್ಪುರ್ ವಿಶ್ವವಿದ್ಯಾಲಯೊಡು ತುಲನಾತ್ಮಕ ಸಾಹಿತ್ಯ ವಿಭಾಗೊದ ಉದ್ಘಾಟನಾ ಬ್ಯಾಚ್ ದ ವಿದ್ಯಾರ್ಥಿಯಾದಿತ್ತೆರ್, ಅಲ್ಪಡ್ದ್ ಆರ್ 1958ಡ್ ಎಂಎ ಮಲ್ತೆರ್. ಆರ್ 1961ಡ್ ಹಾರ್ವರ್ಡ್ ವಿಶ್ವವಿದ್ಯಾಲಯೊಡ್ದ್ ತುಲನಾತ್ಮಕ ಸಾಹಿತ್ಯೊಡು ಬೇತೆ ಎಂಎ ಪಡೆಯೆರ್ ಬೊಕ್ಕ ಇಂಡಿಯಾನಾನಾ ವಿಶ್ವವಿದ್ಯಾಲಯೊಡ್ದ್ ಡಾಕ್ಟರೇಟ್ ಪಡೆಯೆರ್ ಬೊಕ್ಕ 1964ಡ್ ಬ್ಲೋಮಿಂಗ್ ಶೆಟನ್ ಡ್ ಮುಗಿತೆರ್. ಬರ್ಕ್ಲೆಡ್ ಉಪ್ಪುನ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯೊಡು ಬೊಕ್ಕ ಕೇಂಬ್ರಿಡ್ಜ್ ದ ನ್ಯೂನ್ಹ್ಯಾಮ್ ಕಾಲೇಜ್ ಡ್ ಡಾಕ್ಟರೇಟ್ ನಂತರದ ಸಂಶೋಧನೆ ಮಲ್ತೆರ್.

## ಕೆಲಸ

## ಶಿಕ್ಷಣ ರಂಗೊಡು
ದೇವ್ ಸೆನ್ ಯುನೈಟೆಡ್ ಸ್ಟೇಟ್ಸ್ ಡ್ ಯಡ್ಡೊ ಬೊಕ್ಕ ಮ್ಯಾಕ್ಡೊವೆಲ್ ಕಾಲೊನಿ ಸೇರ್ದ್ ಕೆಲವು ಅಂತರರಾಷ್ಟ್ರೀಯ ಕಲಾವಿದೆರೆನ ವಸಾಹತುಲೆಡ್ ನಿವಾಸೊಡು ಬರವುದಾರ್ ಆದಿತ್ತೆರ್; ಇಟಲಿಡ್ ಬೆಲ್ಲಾಜಿಯೊ; ಬೊಕ್ಕ ಜೆರುಸಲೆಮ್ ಡ್ ಮಿಶ್ಕೆನೊಟ್ ಶಾ'ನಾನಿಮ್.ಕೊಲೊರಾಡೊ ಕಾಲೇಜಿಡ್ ೧೯೮೮-೧೯೮೯ಡ್ ಕ್ರಿಯೇಟಿವ್ ರೈಟಿಂಗ್ ಬೊಕ್ಕ ಕಂಪ್ಯಾರೇಟಿವ್ ಲಿಟರೇಚರ್ ದ ಮೇಟ್ಯಾಗ್ ಚೇರ್ ನ್ ಆರ್ ವಹಿಸೊಂದಿತ್ತೆರ್. ಹಾರ್ವರ್ಡ್, ಕಾರ್ನೆಲ್, ಕೊಲಂಬಿಯಾ, ಚಿಕಾಗೊ (ಯುಎಸ್ಎ), ಹಂಬೋಲ್ಡ್ಟ್ (ಜರ್ಮನಿ), ಟೊರೊಂಟೊ ವಿಶ್ವವಿದ್ಯಾಲಯೊಲು, ಬ್ರಿಟಿಷ್ ಕೊಲಂಬಿಯಾ (ಕೆನಡಾ), ಮೆಲ್ಬೋರ್ನ್, ನ್ಯೂ ಸೌತ್ ವೇಲ್ಸ್ (ಆಸ್ಟ್ರೇಲಿಯಾ), ಬೊಕ್ಕ ಎಲ್ ಕಾಲೇಜಿಯೊ ಡಿ ಮೆಕ್ಸಿಕೊ ಸೇರ್ದ್ ಕೆಲವು ವಿಶ್ವವಿದ್ಯಾಲಯೊಲೆಡ್ ಭೇಟಿ ಕೊರ್ಪಿನ ಪ್ರಾಧ್ಯಾಪಕೆರ್ ಬೊಕ್ಕ ಭೇಟಿ ಕೊರ್ಪಿನ ಸೃಜನಶೀಲ ಬರವುದಕುಲು ಆದಿತ್ತೆರ್. ಒಫೋರ್ಡ್ ವಿಶ್ವವಿದ್ಯಾಲಯೊಡು ರಾಧಾಕೃಷ್ಣನ್ ಸ್ಮಾರಕ ಉಪನ್ಯಾಸ (1996-1976) ಸರಣಿನ್ ಮಲ್ತೆರ್.

೨೦೦೨ಡ್ ದೇವ್ ಸೇನ್ ಕಲ್ಕತ್ತಾದ ಜಾದವ್ಪುರ್ ವಿಶ್ವವಿದ್ಯಾಲಯೊಡು ತುಲನಾತ್ಮಕ ಸಾಹಿತ್ಯೊದ ಪ್ರಾಧ್ಯಾಪಕೆರಾದ್ ನಿವೃತ್ತರಾಯೆರ್. ಆರ್ ದೆಹಲಿ ವಿಶ್ವವಿದ್ಯಾಲಯೊಡು ವಿಶ್ವವಿದ್ಯಾಲಯ ಅನುದಾನ ಆಯೋಗದ ಹಿರಿಯ ಫೆಲೋ ಆದಿತ್ತೆರ್. ೨೦೦೩ಡ್ದ್ ೨೦೦೫ ಮುಟ್ಟ, ದೇವ್ ಸೆನ್ ನವದೆಹಲಿದ ಮಹಿಳಾ ಅಭಿವೃದ್ಧಿ ಅಧ್ಯಯನ ಕೇಂದ್ರೊಡು ಜೆ. ಪಿ. ನಾಯ್ಕ್ ಗೌರವಾನ್ವಿತ ಫೆಲೋ ಆದಿತ್ತೆರ್. ಶೈಕ್ಷಣಿಕ ಬೊಕ್ಕ ಸಾಹಿತ್ಯಿಕ ರಡ್ಡ್ ಅಂತರರಾಷ್ಟ್ರೀಯ ಸಮ್ಮೇಳನೊಲೆಡ್ ಬೊಕ್ಕ 1986ಡ್ ಭಾರತ ಯುಎಸ್ಎ ಉತ್ಸವೊಡು ಆರ್ ತನ್ನನ್ ಬೊಕ್ಕ ಭಾರತೊನು ಪ್ರತಿನಿಧಿಸಯೆರ್. ದೇವ್ ಸೆನ್ ಜನಕುಲೆಗ್ ಸಹಾಯ ಮಲ್ಪುನ ಸಾಮಾಜಿಕ ಜಾಲತಾಣೊದ ಸದಸ್ಯೆರಾದಿತ್ತೆರ್ (ಅನೌಪಚಾರಿಕವಾದ್ ಅಸೋಸಿಯೇಷನ್ ​​ಎಸ್ಎನ್ಎಪಿ) 2014ಡ್ ಪಶ್ಚಿಮ ಬಂಗಾಳದ ಮುಸ್ಲಿಂ ಸಮುದಾಯೊಡು ಬಡತನದ ಮಟ್ಟೊನು ತೆರಿಪಾವುನ ಒಂಜಿ ನೆಲಮಟ್ಟೊದ ಸಮೀಕ್ಷೆನ್ ಪ್ರಕಟಿಸಯೆರ್.

## ಸಾಹಿತ್ಯ ವೃತ್ತಿಜೀವನ
ದೇವ್ ಸೆನ್ ಬಂಗಾಳಿಡ್ 80 ಡ್ದ್ ಜಾಸ್ತಿ ಪುಸ್ತಕೊಲೆನ್ ಪ್ರಕಟ ಮಲ್ತೆರ್: ಕಬಿತೆ, ಕಾದಂಬರಿಲು, ಸಣ್ಣ ಕತೆಕುಲು, ನಾಟಕೊಲು, ಸಾಹಿತ್ಯ ವಿಮರ್ಶೆಲು, ವೈಯಕ್ತಿಕ ಪ್ರಬಂಧೊಲು, ಪ್ರವಾಸ ಕತೆಕುಲು, ಹಾಸ್ಯ ಬರವು, ಅನುವಾದೊಲು ಬೊಕ್ಕ ಬಾಲೆ ಸಾಹಿತ್ಯ. ಜಗತ್ತ್ ದ ಮಹಾಕಾವ್ಯೊಲೆಡ್ ಪೊಣ್ಣುಲೆನ ಚಿಕಿತ್ಸೆದ ಬಗ್ಗೆ ಅರೆನ್ ಕೆಲಸ ಮಲ್ತೆರ್; ರಾಮಾಯಣೊಡು ತೋಜುನಂಚಿನ ಸೀತೆನ್ ಬೇತೆ ರೀತಿಡ್ ಪ್ರಸ್ತುತ ಮಲ್ಪುನ ಕೆಲವು ಸಣ್ಣ ಕತೆಕುಲೆನ್ ಆರ್ ಬರೆಯೆರ್.

ಅರೆನ ಸುರುತ ಕಬಿತೆ ಸಂಕಲನ ಪ್ರಥಮ್ ಪ್ರತ್ಯೆರ್ (ಪ್ರಥಮ ಆತ್ಮವಿಶ್ವಾಸ) ೧೯೫೯ಡ್ ಪ್ರಕಟ ಆಂಡ್. ಅರೆನ ರಡ್ಡನೆ ಕಬಿತೆ ಸಂಗ್ರಹ ಸ್ವಗತೋ ದೇಬ್ದೂತ್ ೧೨ ವರ್ಸೊಡ್ದು ಬೊಕ್ಕ ಪ್ರಕಟ ಆಂಡ್. 

ಆರೆನ ಸುರುತ ಕಾದಂಬರಿ ಅಮಿ ಅನುಪಮ್ (ಯಾನ್, ಅನುಪಮ್) 1976ಡ್ ಆನಂದ ಬಜಾರ್ ಪಾತ್ರಿಕಾದ ಪೂಜಾ ಸಂಚಿಕೆಡ್ ಪ್ರಕಟ ಆಂಡ್. ಉಂದು ನಗರ ಮಧ್ಯಮ ವರ್ಗದ ಬುದ್ಧಿಜೀವಿಲೆನ ಬಗ್ಗೆ ಉಂಡು, ಅಕುಲು ಯುವಜನೊಕುಲೆನ್ ಕ್ರಾಂತಿಡ್ ಮುನ್ನಡೆ ಮಲ್ತೆರ್ ಬೊಕ್ಕ ನಕ್ಸಲಿ ಚಳುವಳಿದ ಪೊರ್ತುಡು ಅಕುಲೆನ್ ವಿರೋಧ ಮಲ್ತೆರ್. 

ದೇವ್ ಸೆನ್ ನಕ್ಸಲೈಟ್ ಚಳುವಳಿಡ್ ಬುದ್ಧಿಜೀವಿಲೆನ ಪಾತ್ರ (ಅಮಿ ಅನುಪಮ್, ೧೯೭೬),[೫] ಇಂಗ್ಲಿಷ್ ಡ್ ಭಾರತೀಯ ಬರವುದ ಗುರುತು ಬಿಕ್ಕಟ್ಟು (೧೯೭೭), ರಡ್ಡನೆ ತರೆಮರೆತ ಅನಿವಾಸಿ ಭಾರತೀಯೆರೆನ (೧೯೮೫), ಜಂಟಿ ಕುಟುಂಬದ ಜೀವನದ ಮುರಿತ, ವೃದ್ಧೆರೆನ ಇಲ್ಲದಂಚಿನ ವೈವಿಧ್ಯಮಯ ಸಾಮಾಜಿಕ, ರಾಜಕೀಯ, ಮಾನಸಿಕ ಸಮಸ್ಯೆಲೆನ್ ಎದುರಿಸಯೆರ್ (೧೯೮೮),ಸಲಿಂಗಕಾಮ (೧೯೯೫), ಎಡ್ಸ್ ನ್ ಎದುರಿಸೊಡು (೧೯೯೯, ೨೦೦೨), ಬಾಲೆಲೆನ ದುರುಪಯೋಗ, ಗೀಳು, ಬೊಕ್ಕ ಮೂಲೊಡ್ದ್ ಬುಡುದು ಪೋಪಿನವು.

ಅರೆನ ಸುರುತ ಸಣ್ಣ ಕತೆತ ಸಂಗ್ರಹ ಮಾನ್ಸಿಯರ್ ಹುಲರ್ ಹಾಲಿಡೇ (ಮಾನ್ಸಿಯರ್ ಹುಲೋಸ್ ಹಾಲಿಡೇ, ೧೯೮೦). ನಾಟಿ ನಬನಿತಾ (ನಬನೀತಾ ದಿ ಅಕ್ಟ್ರೆಸ್, ೧೯೮೩) ಇಂಚಿನ ಅರೆನ ಪ್ರಬಂಧೊಲೆನ್ ವಿಮರ್ಶಕೆರ್ ಸಂಜುಕ್ತಾ ಗುಪ್ತಾ ಅರೆನ ಗದ್ಯ ಬರವುದ ಅತ್ಯುತ್ತಮ ಪಂಡ್ದ್ ಪರಿಗಣಿಸವೆರ್. 

ಅರೆನ ಬೆಸ್ಟ್ ಸೆಲ್ಲಿಂಗ್ ಕರುಣಾ ತೋಮರ್ ಕೊನ್ ಪಾತ್ ದಿಯೆ (ದಿ ಪಾತ್ ಆಫ್ ಥೈ ಗ್ರೇಸ್, ೧೯೭೮) ಡ್ ಕುಂಭ ಮೇಳೊಗು ಯಾತ್ರೆ ಮಲ್ಪುನ ಒರಿ ಏಕೈಕ ಮಹಿಳೆನ ಲೆಕ್ಕ ಉಂಡು. ಅರೆನ ಪ್ರಯಾಣ ಶಾಸ್ತ್ರ ಟ್ರಕ್ ಬಹೋನಿ ಮ್ಯಾಕ್ ಮಹೋನಿ ೧೯೭೭ಡ್ ಈಶಾನ್ಯ ಭಾರತ ಬೊಕ್ಕ ಟಿಬೆಟ್ ಡ್ ಒಂಜಿ ರೇಷನ್ ಟ್ರಕ್ ಡ್ ಅರೆನ ಸವಾರಿನ್ ಚಿತ್ರಿಸವುಂಡು. ಅರೆನ ಬೇತೆ ಗಮನಾರ್ಹ ಕೆಲಸೊಲು ಬಾಧೀಸ್, ಕಬಿತಾ, ಸ್ಬೋತಾ ಬೊಕ್ಕ ಸೀತ ತೆಕೆ ಸುರು. 

ಕಾಲ್ಪನಿಕ ಕತೆಕುಲು ಬೊಕ್ಕ ಸಾಹಸ ಕತೆಕುಲೆಗಾದ್ ಬಂಗಾಳಿ ಭಾಷೆಡ್ ಪುದರ್ ಪೋಯಿನ ಬಾಲೆ ಲೇಖಕಿ ಆದಿತ್ತೆರ್, ಪೊಣ್ಣು ಜೋಕುಲು ನಾಯಕೆರ್ ಆದ್, 1979ಡ್ ಸುರುಕು ಜೋಕುಲೆಗಾತ್ರ ಬರೆಯೆರ್. ಮೆಕ್ಮಿಲನ್ ನ ಆಧುನಿಕ ಭಾರತೀಯ ಕಾದಂಬರಿಲು ಇಂಗ್ಲಿಷ್ ಅನುವಾದ ಸರಣಿಡ್ ಬಂಗಾಳಿದ ಮುಖ್ಯ ಸಂಪಾದಕೆರ್ ಆದಿತ್ತೆರ್.

## ಗುರ್ತಿಸಾವುನು ,ಪ್ರಶಸ್ತಿ,ಗೌರವೊಲು
ದೇವ್ ಸೆನ್ ಮಸ್ತ್ ರಾಷ್ಟ್ರೀಯ ಬೊಕ್ಕ ಅಂತರಾಷ್ಟ್ರೀಯ ಪ್ರಶಸ್ತಿಲೆನ್ ಬೊಕ್ಕ ಗೌರವೊಲೆನ್ ಪಡೆಯೆರ್, ಉಂದೆಟ್: ಗೌರಿದೇವಿ ಸ್ಮಾರಕ ಪ್ರಶಸ್ತಿ, ಮಹಾದೇವಿ ವರ್ಮಾ ಪ್ರಶಸ್ತಿ (೧೯೯೨), ರಾಕ್ ಫೆಲ್ಲರ್ ಫೌಂಡೇಶನ್ ಡ್ದ್ ಸೆಲ್ಲಿ ಪ್ರಶಸ್ತಿ (೧೯೯೩), ಬಿಹಾರದ ಭಾಗಲ್ಪುರ್ ವಿಶ್ವವಿದ್ಯಾಲಯೊಡ್ದ್ ಸಾರತ್ ಪ್ರಶಸ್ತಿ (೧೯೯೪), ಪ್ರಸಾದ್ ಪುರಸ್ಕರ್, ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ (೧೯೯೯). ರವೀಂದ್ರ ಪುರಸ್ಕರ್, ಕಬೀರ್ ಸಮ್ಮನ್, ಸಂಸ್ಕೃತಿ ಪ್ರಶಸ್ತಿ, ಕಮಲ್ ಕುಮಾರಿ ರಾಷ್ಟ್ರೀಯ ಪ್ರಶಸ್ತಿ (೨೦೦೪), ಮಿಸ್ಟಿಕ್ ಕಲಿಂಗ ಸಾಹಿತ್ಯ ಪ್ರಶಸ್ತಿ (೨೦೧೭), ಬೊಕ್ಕ ೨೦೧೭ಡ್ ಬಾಲೆ ಸಾಹಿತ್ಯೊಗು ಬಿಗ್ ಲಿಟ್ಲ್ ಬುಕ್ ಪ್ರಶಸ್ತಿನ್ ಲಾ ಗೆಂದಿಯೆರ್, ಅಪಗ ಈ ಪ್ರಶಸ್ತಿ ಬಂಗಾಳಿ ಬರವುದ ಮಿತ್ತ್ ಕೇಂದ್ರೀಕೃತವಾದಿತ್ತ್ಂಡ್. ಅರೆಗ್ ಪಮಾರಿ ಪ್ರಶಸ್ತಿ (2000) ನಾಗರಿಕ ಪ್ರಶಸ್ತಿನ್ ಗೆಂದಿಯೆರ್. ಭಾರತ ಸರ್ಕಾರದ ಪ್ರಶಸ್ತಿ.

## ವೈಯಕ್ತಿಕ ಜೀವನ ಬೊಕ್ಕ ಸಾವು
೧೯೫೮ಡ್, ಅಮರ್ತ್ಯ ಸೆನ್ ಪನ್ಪಿನ ಒರಿ ಅರ್ಥಶಾಸ್ತ್ರಜ್ಞೆ ಬೊಕ್ಕ ಶಿಕ್ಷಣತಜ್ಞೆ ಬೊಕ್ಕ ಜಾದವ್ಪುರ್ ವಿಶ್ವವಿದ್ಯಾಲಯೊಡು ಅರ್ಥಶಾಸ್ತ್ರದ ಉಪನ್ಯಾಸಕೆರಾದ್ ಮದಿಮೆ ಆಯೆರ್, ಆರ್ ನಾಲ್ ದಶಕೊಡ್ದು ಬೊಕ್ಕ ನೊಬೆಲ್ ಪ್ರಶಸ್ತಿನ್ ಪಡೆಯೆರ್. ಆರ್ ಸೆನ್ ನ ಒಟ್ಟುಗು ಬ್ರಿಟನ್ ಗ್ ಪೋಯೆರ್ ಬೊಕ್ಕ ಅಕುಲು ಅಂತರಾ ದೇವ್ ಸೆನ್ ಬೊಕ್ಕ ನಂದನ ಸೆನ್ ಪನ್ಪಿನ ರಡ್ಡ್ ಪೊಣ್ಣುಲೆನ ಅಪ್ಪೆ ಅಮ್ಮೆರ್ ಆಯೆರ್ ೧೯೭೬ಡ್ ವಿಚ್ಛೇದನ ಆಯಿ ಬೊಕ್ಕ, ಆರ್ ತನ್ನ ಮಗೆಲೆನೊಟ್ಟುಗು ಕಲ್ಕತ್ತಾಗ್ ಪಿರ ಬತ್ತೆರ್. ಅರೆಗ್ ಒರಿ ದತ್ತು ಮಗೆ ಶ್ರಬಸ್ತಿ ಬಸು ಇತ್ತೆರ್. ಅಲೆನ ಹವ್ಯಾಸೊಲು ಓದುನವು, ರೆಕಾರ್ಡ್ ಮಲ್ಪುನವು, ಬೊಕ್ಕ ಪ್ರಯಾಣ ಮಲ್ಪುನವು ಸೇರ್ದ್ ಉಪ್ಪುಂಡು. ಬಂಗಾಳಿ ಬೊಕ್ಕ ಇಂಗ್ಲಿಷ್ ಭಾಷೆದ ಜೊತೆಗೆ, ಅರೆಗ್ ಹಿಂದಿ, ಒರಿಯಾ, ಅಸ್ಸಾಂ, ಫ್ರೆಂಚ್, ಜರ್ಮನ್, ಗ್ರೀಕ್, ಸಂಸ್ಕೃತ ಬೊಕ್ಕ ಹೆಬ್ರೂ ಭಾಷೆಲೆನ್ ಓದೆರೆ ಸಾಧ್ಯ ಆಂಡ್. ಕ್ಯಾನ್ಸರ್ ಡ್ದ್ 7 ನವೆಂಬರ್ 2019 ಗ್ ಕೋಲ್ಕತ್ತಾಡ್ ತೀರ್ ಪೋಯೆರ್.

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026